ვოლოდიმირ დიდის ძეგლი

ვოლოდიმირ დიდის ძეგლი (უკრ. Пам’ятник Володимиру Великому) — მონუმენტი კიევში, რომელიც ეძღვნება კიევის დიდ მთავარს ვოლოდიმირ დიდს. აშენდა 1853 წელს და მდებარეობს ვოლოდიმირსკის გორაზე, დნიპროს მარჯვენა ნაპირზე. იგი არის ქალაქის ერთ-ერთი სიმბოლო და ერთ-ერთი უძველესი სკულპტურული მონუმენტი. აღწერა ძეგლი წარმოადგენს რუსთა ნათლისმცემლის, ვოლოდიმირის ბრინჯაოს ქანდაკებას, რომელიც გამოსახულია სამოსში: მარჯვენა ხელში უჭირავს დიდი ჯვარი, ხოლო მარცხენაში — მთავრის ქუდი. ქანდაკების სიმაღლეა 4.4 მეტრი, რომელიც განთავსებულია 16-მეტრიან პედესტალზე, რომლის ფორმა ჰგავს რვაკუთხედიან სამლოცველოს და შესრულებულია ფსევდო-ბიზანტიურ სტილში. ძეგლის საერთო სიმაღლე 20.4 მეტრს აღწევს. პედესტალი აგებულია აგურისგან და დაფარულია თუჯის ფირფიტებით. მონუმენტის მშენებლობა დაიწყო ვასილი დემუტ-მალინოვსკიმ და დასრულდა პიოტრ კლოდტის მიერ 1853 წელს. მემკვიდრეობა ძეგლი გამოსახულია უკრაინულ კარბოვანეცის ბანკნოტებზე, რომლებიც გამოიცა 1993—1995 წლებში. გალერეა რესურსები ინტერნეტში კიევის ელექტრონული ენციკლოპედია — ვოლოდიმირ დიდის ძეგლი დაარქივებული 2020-02-06 საიტზე Wayback Machine. სქოლიო